stanford-oval/wikipedia huggingface dataset:
Samsung Z140
Ominaisuudet

Mediasoitin
Kääntyvä VGA-kamera videokuvauksella (QCIF)
Bluetooth
Infrapunaportti
1,8 tuuman nestekidenäyttö
Jopa 50 megatavun muisti
S/S Halla IX

| Halla IX |
| --- | --- |
 S/S Halla IX Karvalakkiregatassa 2016 lähdössä Savonlinnasta Laukansaareen.
Tyyppi:  hinaaja
Lippuvaltio:   Suomi
Kotipaikka:  Savonlinna
Omistaja:  Pertti Hammar, Lahti
Aiemmat omistajat:  Halla Ab, Kotka (1896-1932) Kymim Osakeyhtiö, Kotka, Mikkeli (1932-1968) Ilmari Lindberg (1968-1976)
Rakennustelakka:  J. D. Stenberg & Söner, Helsinki
Luovutettu:  1896
Tekniset tiedot
Pituus:  15,60 m
Leveys:  3,90 m
Syväys:  1,70 m
Bruttovetoisuus:  34,03 brt
Koneisto:  Compound-höyrykone, puupolttoinen 10 kp, 40 m² kattila
Koneteho:  100 ihv kW
Nopeus:  10 kn
Lähteet:  http://www.steamship.fi/?cat=60
S/S Halla IX on teräsrunkoinen hinaaja, joka on rakennettu vuonna 1896 J.D. Stenberg & Söner konepajalla Helsingissä.
Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä.
Aiheesta muualla

Suomen Höyrypursiseura
Merkinnän syy: palvelustiedot puuttuvat
Samsung Galaxy A30

| Samsung Galaxy A30 |
| --- | --- |

Valmistaja:  Samsung
Julkaistu:  2. maaliskuuta 2019
Mitat:  158,5 × 74,7 x 7,7 mm
Paino:  165 g
Näyttö:  6,4" FullHD 19,5:9 Super AMOLED
Näytön kuvatarkkuus:  1080 × 2340
Suoritin:  Samsung Exynos 7 Octa 7904 kahdeksanydin, 1,8 GHz, ARM Cortex-A73 ja ARM Cortex-A53, 64-bittinen, 14 nm
Grafiikkapiiri:  Mali-G71 MP2
Muisti:  64 Gt
Keskusmuisti:  4 Gt
Takakamera:  16 megapikseliä + 5 megapikseliä
Etukamera:  16 megapikseliä
Käyttöjärjestelmä:  Android 9.0 (Pie), päivitettävissä Android 10 -versioon
Akku:  4 000 mAh
Muistikorttipaikka:  laajennettavissa enintään 512 Gt:n microSD-kortilla
Infobox OKNimi-testi OK: 
Samsung Galaxy A30 on Samsungin 2. maaliskuuta 2019 julkaisema älypuhelin, jossa on esiasennettuna Android 9.0 (Pie) Samsungin One UI-käyttöliittymällä.
Tekniset tiedot > Muotoilu

Samsung Galaxy A30 -älypuhelimessa on 6,4-tuumainen näyttö FullHD 19,5:9 -resoluutiolla.
Tekniset tiedot > Fyysiset osat

Laitteesta löytyy 1,8 gigahertsin kahdeksanydinprosessori. Laitteessa on 4 gigatavua keskusmuistia ja 64 gigatavua sisäistä muistia. Puhelimen muisti on laajennettavissa enintään 512 gigatavun microSD-kortilla.
Tekniset tiedot > Fyysiset osat > Kamerat ja multimedia

Laitteessa on kaksi takakameraa. Pääkameran tarkkuus on 16 megapikseliä ja toisen kameran 5 megapikseliä (ultralaajakulmakamera). Etukameran tarkkuus on 16 megapikseliä.
Videokuvaus voidaan tehdä 1080p (Full HD) -resoluutiolla 30fps.
Tekniset tiedot > Ohjelmisto

Julkaisuhetkellä laitteessa oli esiasennettuna Android 9.0 (Pie) Samsungin One UI-käyttöliittymällä.
Sebastian Strandberg

| Sebastian Strandberg |
| --- | --- |

Henkilötiedot
Syntynyt: 4. kesäkuuta 1992 (ikä 32) Visingsö, Ruotsi
Kansalaisuus:   Ruotsi
Jääkiekkoilija
Lempinimi:  Basse
Pelipaikka:  keskushyökkääjä
Maila:  vasen
Pituus:  177 cm
Paino:  80 kg
Pelaajaura
Pääsarjaura:  2011–
Aik. seurat:  HV71 (SEL/SHL) Malmö Redhawks (Allsv.) Evansville IceMen (ECHL) Odense Bulldogs (Tanska) IK Pantern (Allsv.) Djurgårdens IF (SHL) Linköping HC (SHL)
John Sebastian Strandberg (s. 4. kesäkuuta 1992 Visingsö, Ruotsi) on ruotsalainen jääkiekkoilija. Hän on pelipaikaltaan keskushyökkääjä, mutta Strandberg osaa pelata myös laidassa. Elite Prospects -sivuston Ulf Anderssonin mukaan hän on älykäs kahden suunnan sentteri, joka luistelee hyvin.
Ura > Maajoukkueura

Strandberg on pelannut Ruotsin A-maajoukkueessa yhden ottelun tehden yhden syöttöpisteen. Hän teki A-maajoukkuedebyyttinsä Beijer Hockey Gamesin päätösottelussa 9. helmikuuta 2020 Tukholman Globenissa Suomea vastaan. Hänet merkittiin Ruotsin kolmossentteriksi laidoilleen Daniel Zaar ja Leon Bristedt. Strandberg sai ottelussa syöttöpisteen oltuaan kakkossyöttäjänä Daniel Zaarin tekemään maaliin. Hänestä tuli kaikkien aikojen ensimmäinen Visingsön saarella syntynyt Ruotsin A-maajoukkuepelaaja.
Strandberg on pelannut myös seitsemän nuorten maaottelua.
Savo-karjalainen osakunta

Savo-karjalainen osakunta oli Keisarilliseen Aleksanteri-Yliopistoon vuonna 1833 perustettu ja vuonna 1905 edelleen jaettu osakunta. Nykyään Savo-karjalaisen osakunnan perinteitä jatketaan Helsingin yliopiston Savolaisessa osakunnassa ja Karjalaisessa Osakunnassa.
Historia

Natio Wiburgensis eli Viipurilainen kansakunta mainitaan ensimmäistä kertaa Turun akatemian konsistorin pöytäkirjoissa vuonna 1679. Osakunta eli ja toimi myös Turun palon jälkeen vuonna 1827 yliopiston siirryttyä Helsinkiin. Osakunnan inspehtori, kirurgian professori N. A. Ursin erosi tehtävästään vuonna 1832. Syynä eroon oli erimielisyydet ylioppilaiden kanssa. Koska osakunnan jäsenmäärä oli kasvanut voimakkaasti edellisinä vuosina, rehtori Erik Melartin esitti, että Natio Wiburgensis jaettaisiin kahtia, uuteen Viipurilaiseen osakuntaan ja Savo-karjalaiseen osakuntaan.
Historia > Osakunnan ensimmäinen jakso 1833–1852

Savo-karjalaiset perivät sääntönsä vanhalta Viipurilaiselta kansakunnalta. Vuosina 1833–1852 osakunnan keskimääräinen jäsenluku oli 72, ja se oli tuolloin koko ajan yliopiston toiseksi suurin tai suurin osakunta.
Vuonna 1852 keisari Nikolai I määräsi osakunnat lakkautettaviksi. Savo-karjalainen osakunta vietti päättäjäisjuhlaansa 9. joulukuuta 1852 Ravintola Kaisaniemessä. Osakunnan laulajat esittivät tilaisuudessa ensimmäistä kertaa Savolaisen laulun, jonka Karl Collan oli säveltänyt parina edellisenä päivänä.
Historia > Ylioppilastiedekuntien aika 1852–1868

Kun osakuntatoiminta oli virallisesti kielletty, Helsingin yliopistossa opiskelijoiden kokoontuminen oli sallittua vain ylioppilastiedekuntien piirissä. Osakuntalaitoksen perinteitä ei kuitenkaan unohdettu, ja keisarin vaihduttua Aleksanteri II:ksi ja ilmapiirin vapaannuttua Savo-karjalainen osakunta heräsi epäviralliseen eloon vuonna 1857. Osakunnan kokoukset pidettiin vuorotellen eri jäsenten luona ja piilossa julkisuudelta.
Epävirallisten osakuntien piirissä syntyi omia käsinkirjoitettuja sanomalehtiä. "Savo-Karjalainen" perustettiin syksyllä 1864.
Historia > Osakuntatoiminta jatkuu 1868–1905

1880-luvulla osakunnan piirissä aloitettiin yhteisten illanviettojen ("klubi-illat") järjestäminen. Ensimmäistä köyri-iltaa pidettiin 10. lokakuuta 1886, josta kehittyi sittemmin Savolaisen osakunnan talakkunajuhla.
Tunnettuja jäseniä

August Ahlqvist
Juhani Aho
Adolf Edvard Arppe
Fabian Collan
Pietari Hannikainen
Ilmari Krohn
Robert Mauritz von Fieandt
Herman Kellgren
K. Kiljander
K. J. G. Sirelius
P. E. Svinhufvud
K. K. Tigerstedt
Valokuva savokarjalaisten kesäjuhlilta Olavinlinnassa 1898. Museovirasto, Kansatieteen ja Karjalaisen osakunnan kuvakokoelma, ID 940197.
Seikkailukertomus

Seikkailukertomus on yleisnimitys tarinoille, joissa päähenkilöt kulkevat paikassa, joka poikkeaa heidän tavallisesta asuinympäristöstään. Tyypillisiä tapahtumapaikkoja seikkailulle ovat viidakko, meri, saari tai avaruus.
Sanfrid Leonard Friis

Sanfrid Leonard Friis (1. tammikuuta 1877 Kalajoki – 23. huhtikuuta 1929 Hanko) oli suomalainen Hangossa vaikuttanut konsuli ja liikemies.
Pohjalaiseen Friisin ja Pohjanpalon sukuun kuulunut Sanfrid Friis kävi Oulun suomalaista lyseota ja sitten Raahen kauppaopiston, josta hän sai päästötodistuksen 1896. Friis oli sitten työssä toista vuotta Pohjoismaiden Yhdyspankin Kokkolan konttorissa ja sen jälkeen ensin vuoden verran työssä serkkujensa omistamassa Veljekset Friisin liikkeessä ja sitten johtajana Tuomo Laurellin voinvientiliikkeessä Vaasassa. Vuonna 1900 Friis muutti Hankoon ja perusti sinne Suomalaisen voinvientiliikkeen. Friis oli lyhyen aikaa Martin Lignellin vientiliikkeen prokuristina Hangossa ja sitten Arthur H. Borgströmin vientiliikkeen johtajana 1901–1907 ja vuodesta 1907 O/Y Hansa ja vuodesta 1911 Friis & Hällsten-nimisten voinvientiliikkeiden johtajana. Vuonna 1908 Friis perusti Voinvientiosuusliike Oman ja oli sen toimitusjohtajana vuoteen 1912 saakka. Friis käynnisti ensimmäisenä voin viennin Suomesta Saksaan ja hän teki opintomatkoja Englantiin ja Saksaan. Kun margariinin valmistuksen kieltänyt laki kumottiin Suomessa Friis perusti vuonna 1912 Hankoon Elo-margariinia valmistaneen Osakeyhtiö Elon margariinitehtaan, jota hän johti huhtikuuhun 1929 saakka jolloin tehdas myytiin hollantilaiselle margariiniyhtymälle.
Friis oli vuonna 1914 perustetun Weljekset Friis Osakeyhtiön suurin osakas 13 prosentin osuudella. Yhtiön valimo ja konepaja sijaitsivat Kokkolan Ykspihlajassa.  Friis oli myös mukana perustamassa Helsinkiin ven- ja maamoottoreita sekä moottoriveneitä valmistanutta Oy Ares Ab:tä vuonna 1928. Hän kuului myös Suomen Ampumatarvike Oy:n perustajiin ja osakkaisiin. Friis oli lisäksi johtotehtävissä Hangon Vapaasatama Oy:ssä ja Hangö Rederi Ab:ssä.
Friis oli vuonna 1906 perustetun Hangon suomalaisen yhteiskoulun perustajia ja tukijoita ja hän oli Länsi-Uusimaa-lehden pääomistaja. Hän oli useita kertoja Hangon kaupunginvaltuuston jäsenenä paikkakunnan suomenkielisten valitsemana. Hän oli Liikennekomitean jäsenenä ja Hangon suojeluskunnassa ryhmäpäällikkönä ja esikunnan jäsenenä. Vuonna 1917 Friis oli mukana perustamassa Hangon Kauppaseuraa ja kuului seuran johtokuntaa. Friis nimitettiin Norjan konsuliksi Hankoon vuonna 1908.
Friis oli naimisissa Märtha Hägglundin kanssa ja heillä oli viisi tytärtä. Friis kuoli 52-vuotiaana Hangossa huhtikuussa 1929.
Samsung Galaxy A30s

| Samsung Galaxy A30s |
| --- | --- |
Valmistaja:  Samsung
Julkaistu:  syyskuu 2019
Mitat:  158,5 × 74,7 x 7,7 mm
Paino:  166 g
Näyttö:  6,4" HD 19,5:9 Super AMOLED
Näytön kuvatarkkuus:  720 × 1 560
Suoritin:  Samsung Exynos 7 Octa 7885 kahdeksanydin, 1,8 GHz, ARM Cortex-A73 ja ARM Cortex-A53, 64-bittinen, 14 nm
Grafiikkapiiri:  Mali-G71 MP2
Muisti:  128 Gt
Keskusmuisti:  4 Gt
Takakamera:  25 megapikseliä + 8 megapikseliä + 5 megapikseliä
Etukamera:  16 megapikseliä
Käyttöjärjestelmä:  Android 9.0 (Pie), päivitettävissä Android 10 -versioon
Akku:  4 000 mAh
Muistikorttipaikka:  laajennettavissa enintään 512 Gt:n microSD-kortilla
Infobox OKNimi-testi OK: 
Samsung Galaxy A30s on Samsungin syyskuussa 2019 julkaisema älypuhelin, jossa on esiasennettuna Android 9.0 (Pie) Samsungin One UI-käyttöliittymällä.
Tekniset tiedot > Muotoilu

Samsung Galaxy A30s -älypuhelimessa on 6,4-tuumainen näyttö HD 19,5:9 -resoluutiolla.
Tekniset tiedot > Fyysiset osat

Laitteesta löytyy 1,8 gigahertsin kahdeksanydinprosessori. Laitteessa on 4 gigatavua keskusmuistia ja 128 gigatavua sisäistä muistia. Puhelimen muisti on laajennettavissa enintään 512 gigatavun microSD-kortilla.
Tekniset tiedot > Fyysiset osat > Kamerat ja multimedia

Laitteessa on kolme takakameraa. Pääkameran tarkkuus on 25 megapikseliä, toisen kameran 8 megapikseliä (ultralaajakulmakamera), kolmannen kameran 5 megapikseliä (syvyystietokamera). Etukameran tarkkuus on 16 megapikseliä.
Videokuvaus voidaan tehdä 1080p (Full HD) -resoluutiolla 30fps.
Tekniset tiedot > Ohjelmisto

Julkaisuhetkellä laitteessa oli esiasennettuna Android 9.0 (Pie) Samsungin One UI-käyttöliittymällä.
Salomon Hellsten

Helsingin suurlakkokomitea 1905. Salomon Hellsten takarivissä viides oikealta.
Salomon Hellsten (7. toukokuuta 1864 Virrat - 4. kesäkuuta 1922 Helsinki) oli suomalainen kirvesmies ja ammattiyhdistysvaikuttaja.
Hellsten oli vuonna 1895 toimintansa aloittaneen Helsingin Työväenyhdistyksen (HTY) kirvesmiesten ammattiosaston perustajajäseniä. Vuonna 1899 Hellsten oli perustamassa Suomen Kirvesmiesten Liittoa ja 1906 sen seuraajaa Suomen Puutyöntekijäin Liittoa, jonka varapuheenjohtajana hän toimi vuoteen 1919 saakka. Suurlakon aikana Hellsten kuului Helsingin suurlakkokomiteaan ja myöhemmin Suomen Ammattijärjestön liittotoimikuntaan.
Sisällissodan jälkeen Hellsten oli uudelleenkäynnistämässä työväenliikkeen toimintaa. Hän oli HTY:n puheenjohtaja vuonna 1919 ja Helsingin kaupunginvaltuuston jäsen sosialidemokraattien edustajana 1918-1922. Hellsten kuoli vatsasyöpään Marian sairaalassa 58-vuotiaana kesäkuussa 1922. Hänet on haudattu Malmin hautausmaalle.
Seitsemäs vuosituhat eaa.

Seitsemäs vuosituhat eaa. oli tuhannen vuoden ajanjakso, joka kesti matemaattisessa mielessä vuoden 7000 eaa. alusta vuoden 6001 eaa. loppuun. Tämän vuosituhannen aikana maanviljely levisi Anatoliasta Balkanille. Ihmispopulaatio pysytteli noin 5 miljoonassa.
Itämerellä alkoi Litorinameri-vaihe.
San Maurizio Canavese

| San Maurizio Canavese |
| --- | --- |

 San Maurizio Canavese
 Koordinaatit: 45°13′N, 7°37′E 
Valtio:  Italia
Alue:  Piemonte
Metropolikaupunki:  Torino
Korkeus:  317 m
Väkiluku:  10 224
Aikavyöhyke:  UTC+1
 – Kesäaika:  UTC+2
 
 https://www.comune.sanmauriziocanavese.to.it 
Infobox OKVirheellinen NIMI-arvo: 
San Maurizio Canavese (piemonteksi San Morissi ) on kunta Italiassa Piemonten alueella sijaitsevassa Torinon metropolikaupungissa.  Vuoden 2022 alussa kunnassa oli arviolta 10 224 asukasta.
Selejevo

| Selejevo Селеево |
| --- | --- |
 Selejevo
 Koordinaatit: 57°23′32″N, 31°24′7″E 
Valtio:  Venäjä
Alue:  Novgorodin alue
Piiri:  Poddorjen piiri
Hallinto:  
 – Asutustyyppi:  kylä
 – Hallinnon tyyppi:  maalaiskunta
Pinta-ala:  
 – Kokonaispinta-ala:  1 006,58 km²
Väkiluku (2010):  660
Infobox OKVirheellinen NIMI-arvo: 
Selejevo (ven. Селеево) on maalaiskunta ja sen keskuskylä Novgorodin alueen Poddorjen piirissä Venäjällä. Se sijaitsee Lovatjoen rannalla 35 kilometriä Poddorjesta kaakkoon. Kylässä on 330 ja kunnassa 660 asukasta (vuonna 2010).
Maantiede

Selejevon kunnan pinta-ala on 1 006,58 neliökilometriä. Se rajoittuu pohjoisessa Staraja Russan, idässä Marjovon ja etelässä Holmin piireihin sekä lännessä Poddorjen kuntaan. Pinta-alasta 89,9 % on metsää ja 5,7 % maatalousmaata.
Kunnan alueella virtaa Lovat ja sen sivujoki Redja. Seudulle suunnitellaan Poddorjen rauhoitusaluetta.
Asutus

Keskuskylän lisäksi kuntaan kuuluu 36 kylää: Astratovo, Belohnovo, Bezlovo, Blazniha, Bolšije Jazvištši, Dobrantsevo,  Golovenka, Goluzino, Gorki, Gorodnja, Gubino, Kakovka, Kirkovo, Knjaštšino, Kolomno, Kuliki, Kursko, Ljublino, Lobyni, Malyje Jazvištši, Moltšanovo, Ovtšinnikovo, Pankovka, Peregino, Rjabkovo, Šalyžino, Slugino, Starokursko, Stehnovo, Teljatkino, Terebyni, Verhnjaja Pustoška, Vjazki, Vorotavino, Zaretšje ja Zarutševje.
Selejevon jälkeen toiseksi suurin asutuskeskus on vajaan 200 asukkaan Peregino. Kymmenessä kylässä ei ole lainkaan vakituista asutusta ja useimmissa on vain muutama asukas.
Liikenne, talous ja palvelut

Selejevosta linja-autoyhteydet Poddorjeen ja Novgorodiin.
Paikallisista elinkeinoista tärkeimpiä ovat erilaiset julkiset palvelut sekä maa- ja metsätalous. Kunnassa toimii puunjalostusyrityksiä. 45 % työvoimasta työskentelee kunnan ulkopuolella ja 49 % työikäisistä ei käy ansiotöissä.
Keskuskylän palveluihin kuuluvat lastentarha, kulttuuritalo, kirjasto, lääkintäasema, yleinen sauna ja posti. Eräitä julkisia palveluja on myös Pereginossa.
Nähtävyydet

Seudulla on lukuisia muinaisia asuin- ja hautapaikkoja. Lovatin rannalla Židovitšissa ja Kurskossa on kaksi muinaislinnaa.
Aiheesta muualla

Selejevon kunnan sivusto (Arkistoitu – Internet Archive) (venäjäksi)
Salomon Ek

Salomon Ek (Hiitola)  (15. elokuuta 1826 – 1908) oli suomalainen maanviljelijä ja valtiopäivämies.
Ek oli talollinen Saloisista eli Salosta ja edusti Salon tuomiokuntaa talonpoikaissäädyssä valtiopäivillä 1863–1864. Ek joutui keskeyttämään valtiopäivätyönsä sairastumisen takia. Hän toimi myöhemmin Oulussa koneenkäyttäjänä ja Raahessa kelloseppänä.
Santapeikko

| Santapeikko> Five Children and It |
| --- | --- |

Ohjaaja:  John Stephenson
Käsikirjoittaja:   E. Nesbit  David Solomons 
Perustuu:  Edith Nesbitin romaaniin Yksitoista toivomusta
Tuottaja:  Nick Hirschkorn
Säveltäjä:  Jane Antonia Cornish
Kuvaaja:  Mike Brewster (käännä suomeksi)
Pääosat:   Freddie Highmore  Jonathan Bailey  Zoe Wanamaker  Kenneth Branagh 
Valmistustiedot
Valmistusmaa:   Yhdistynyt kuningaskunta
Tuotantoyhtiö:   Capitol Films  Sandfairy  Endgame Entertainment  Jim Henson Productions 
Levittäjä:  Icon Productions Netflix
Kesto:  89 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Santapeikko on Edith Nesbitin romaaniin Yksitoista toivomusta perustuva elokuva vuodelta 2004. Elokuva kertoo perheestä, jossa on 5 lasta. Kun äiti lähtee sairaanhoitajaksi ja isä sotaan, lapset lähtevät junalla enonsa luo. Enollaan lapsia kiellettiin menemästä talvipuutarhaan, mutta lapset uteliaisuudesta lähtivät katsomaa mitä puutarhasta löytyy. Puutarhassa oli ovi, jonka takana oli ranta. Sieltä he löysivät santapeikon. Niin santapeikko ja lapset ystävystyivät ja kesästä tuli suuri seikkailu.
Arvioita

Turun Sanomien Päivi Valotien mielestä Santapeikko on hahmoton ja kevyeksi jäävä yritys kosiskella Harry Potter -sukupolven yleisöä. Hänestä ikävä piirre on kuvata huonosti käyttäytyvä lapsi lihavana rillipäänä, ”normaalit” lapset taas söpöinä kiiltokuvavillikoina.
Pääosien esittäjät

| 0 | 1 | 2 |
| --- | --- | --- |
|  Freddie Highmore  | … |  Robert   |
|  Jonathan Bailey  | … |  Cyril   |
|  Zoe Wanamaker  | … |  Martha   |
|  Kenneth Branagh  | … |  Albert-setä   |
|  Jessica Cladridge  | … |  Anthea   |
|  Poppy Rogers  | … |  Jane   |
|  Tara Fitzgerald  | … |  äiti   |
|  Alex Jennings  | … |  isä   |
|  Henri Piispanen  | … |  (suomenkielinen ääni)   |
|  Heikki Sankari  | … |  (suomenkielinen ääni)   |
|  Jon-Jon Geitel  | … |  (suomenkielinen ääni)   |
|  Elina Knihtilä  | … |  (suomenkielinen ääni)   |
|  Aurora Sankari  | … |  (suomenkielinen ääni)   |
|  Anna-Emilia Sankari  | … |  (suomenkielinen ääni)   |
|  Eero Saarinen  | … |  (suomenkielinen ääni)   |
Lähde:
Aiheesta muualla

Smith, Neil: Five Children And It (2004) BBC Movies.  18.10.2004. Viitattu 7.4.2021. (englanniksi)
Wilson, Jacqueline: Jacqueline Wilson: Five Children and It, and me The Guardian.  10.8.2012. Viitattu 7.4.2021. (englanniksi)
Five Children and It Filmaffinity. Viitattu 7.4.2021. (englanniksi)
Samsung Galaxy A20e

| Samsung Galaxy A20e |
| --- | --- |
Valmistaja:  Samsung
Julkaistu:  10. huhtikuuta 2019
Mitat:  147,4 × 69,7 × 8,4 mm
Paino:  141 g
Näyttö:  5,8" HD+ TFT
Näytön kuvatarkkuus:  720 × 1 560 px
Suoritin:  Samsung Exynos 7884 kahdeksanydin, 1,6 GHz, ARM Cortex-A73 ja ARM Cortex-A53, 64-bittinen, 14 nm
Grafiikkapiiri:  Mali-G71 MP2
Muisti:  32 Gt
Keskusmuisti:  3 Gt
Takakamera:  13 megapikseliä + 5 megapikseliä
Etukamera:  8 megapikseliä
Käyttöjärjestelmä:  Android 9.0 (Pie), päivitettävissä Android 11 -versioon, Samsungin One UI -käyttöliittymä
Akku:  3 000 mAh
Liitännät:  USB-C, kuulokeliitäntä
Muistikorttipaikka:  tukee enintään 512 Gt:n microSD-kortteja
Infobox OKNimi-testi OK: 
Samsung Galaxy A20e on Samsungin 10. huhtikuuta 2019 julkaisema älypuhelin, jossa on esiasennettuna Android 9.0 (Pie) Samsungin One UI -käyttöliittymällä. Käyttöjärjestelmä on päivitettävissä Android 11 -versioon.
Tekniset tiedot > Muotoilu

Samsung Galaxy A20e -älypuhelimessa on 5,8-tuumainen näyttö HD+-resoluutiolla.
Tekniset tiedot > Fyysiset osat

Laitteesta löytyy 1,6 gigahertsin kahdeksanydinprosessori. Laitteessa on 3 gigatavua keskusmuistia ja 32 gigatavua sisäistä muistia. Puhelimen muisti on laajennettavissa enintään 512 gigatavun microSD-kortilla.
Tekniset tiedot > Fyysiset osat > Kamerat ja multimedia

Laitteessa on kaksi takakameraa. Pääkameran tarkkuus on 13 megapikseliä ja ultralaajakulmakameran tarkkuus 5 megapikseliä. Etukameran tarkkuus on puolestaan 8 megapikseliä.
Videokuvaus voidaan tehdä 1080p (Full HD) -resoluutioilla 60fps.
Tekniset tiedot > Ohjelmisto

Julkaisuhetkellä laitteessa oli esiasennettuna Android 9.0 (Pie) Samsungin One UI -käyttöliittymällä. Käyttöjärjestelmä on päivitettävissä Android 11 -versioon.
Seitsenkulmioluku

Ensimmäiset viisi seitsenkulmiolukua.
Seitsenkulmioluku on positiivinen kokonaisluku, joka on muotoa  {\frac {n(5n-3)}{2}}, jossa n on positiivinen kokonaisluku. Esimerkiksi 18 on seitsenkulmioluku, koska
Seitsenkulmioluku saa nimensä siitä, että sen osoittamasta määrästä pisteitä voidaan muodostaa seitsenkulmion muotoinen kuvio. Seitsenkulmioluku on yksi monikulmioluvuista.
Kymmenen ensimmäistä seitsenkulmiolukua ovat 1, 7, 18, 34, 55, 81, 112, 148, 189 ja 235.
Jos t on seitsenkulmioluku,  5t+1 on kolmioluku.[lähde? ]
San Marino Stadium

| San Marino Stadium |
| --- | --- |

Rakennuksen tiedot
Sijainti:  Serravalle, San Marino
Avattu:  1969
Hoitaja:  San Marinon jalkapalloliitto
Käyttäjät
 San Marinon jalkapallomaajoukkue Cosmos Folgore Juvenes/Dogana 
Katsojakapasiteetti
 6 664 
Lisää rakennusartikkeleitaArkkitehtuurin teemasivulla
San Marino Stadium (syyskuuhun 2014 Stadio Olimpico di Serravalle) on monikäyttöinen stadion Serravallen kunnassa San Marinossa.
Se on San Marinon kansallinen stadion, ja siellä pelaa kotiottelunsa San Marinon jalkapallomaajoukkue. Jalkapallomaajoukkueen lisäksi sitä käyttää myös italialaisessa Serie C1-jalkapalloliigassa pelaava San Marino Calcio. Stadionille mahtuu noin 6 664 katsojaa. Se avattiin vuonna 1969.
Aiheesta muualla

Kuvia stadionista
Sebastian Aho (ruotsalainen jääkiekkoilija)

| Sebastian Aho |
| --- | --- |

Henkilötiedot
Syntynyt: 17. helmikuuta 1996 (ikä 28) Uumaja, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  vasen
Pituus:  177 cm
Paino:  80 kg
Seura
Seura:  Pittsburgh Penguins
Sarja:  NHL
Pelinumero:  25
Pelaajaura
Pääsarjaura:  2013–
Aik. seurat:  Skellefteå AIK (SEL/SHL) New York Islanders (NHL) Bridgeport Sound Tigers (AHL)
NHL-varaus:  139. varaus, 2017 New York Islanders
KHL-varaus:  5. varaus, 2016 Vitjaz Podolsk
Sebastian Johannes Aho (s. 17. helmikuuta 1996 Uumaja, Ruotsi) on ruotsalainen jääkiekkopuolustaja, joka pelaa NHL-joukkue Pittsburgh Penguinsin organisaatiossa. Hänen sukujuurensa ovat Suomessa, Alavudella.
Pelityyli

Elite Prospects -sivuston mukaan Aho on monipuolinen, liikkuva puolustaja, jolla on erinomainen pelikäsitys. Hän ei ole kovin isokokoinen, mutta paikkaa puutteensa hyvällä sijoittumisellaan ja pelinlukutaidollaan. Aho on myös hyvä kiekollisena ja pelaa itsevarmasti. Hän myös avaa peliä hyvin.